Predkladacia správa 

	Materiál sa predkladá na rokovanie vlády Slovenskej republiky na základe Plánu práce vlády SR na rok 2002.

	Cieľom predkladaného materiálu je podať informáciu o finančnej situácii vo fondoch zdravotného poistenia, sociálneho zabezpečenia a poistenia v nezamestnanosti (ďalej len fondy sociálneho zabezpečenia), v štátnych fondoch, Slovenskom pozemkovom fonde a Fonde národného majetku SR.    

	Hospodárenie fondov sociálneho zabezpečenia skončilo za bežný rok k 31.12. 2001 s prebytkom 4 358,2 mil. Sk, štátne  fondy skončili so schodkom 1 543 mil. Sk, Slovenský pozemkový fond s prebytkom 119 mil. Sk a Fond národného majetku SR s prebytkom 5 219 mil. Sk.

	Pri spracovaní materiálu Ministerstvo financií Slovenskej republiky vychádzalo z údajov poskytnutých zdravotnými poisťovňami, Sociálnou poisťovňou, Národným úradom práce, štátnymi  fondami, Fondom národného majetku SR a Slovenským pozemkovým fondom.

	Materiál je informatívneho charakteru, nelegislatívnej povahy, obsahujúci faktografické údaje citovaných inštitúcií a nezasahuje do pôsobnosti iných orgánov, ani z neho nevyplývajú týmto orgánom žiadne úlohy. Materiál si nevyžaduje návrh opatrení. Navrhovaným uznesením vlády SR táto materiál berie na vedomie.

	Predkladaný materiál nezakladá nároky na štátny rozpočet ani na rozpočty verejných fondov. Rovnako z neho nevyplývajú nároky na zamestnanosť.